Токтогул уулу Бабажан
Токтогул уулу Бабажан (1927, Кетментөбө өрөөнү, Чолпоната айылы -1991, Ошол эле жер) - комузчу жана комуз уста. 

Жалал-Абад театрында, Т. Сатылганов атындагы Кыргыз мамлекеттик филармониясында иштеген. 
Токтогулдун «Турумтай менен торгой», «Насыйкат», «Төө үстүндө», «Сылама кербез», «Солдат күү», «Кербен күү» ж. б. күүлөрүн черткен. Ал «Алгачкы кадам», «Эки дос» аттуу күүлөрдү чыгарган. Кыргызстан театрлар коомунун өндүрүштүк өнөрканасынын комуз чабуу чеберканасын уюштуруучулардын бири болгон. Комуз чабууда атасы Токтогул Сатылгановдун жана комузчу-комуз уста Чалагыз Ыйманкул уулунун нускасын алган.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району
Инсандар